Ryder Cup 2008 var den 37. udgave af Ryder Cup, som er en holdkonkurrence i golf mellem USA og Europa. Turneringen foregik fra den 19. til den 21. september 2008 på Valhalla Golf Club i Louisville, Kentucky, USA. USA vandt turneringen med 16½ – 11½ og sluttede dermed den europæiske sejrsrække på 3 sejre. Sejren til USA var den første siden 1999, den sejrsmarginen på 5 point var den største amerikanske sejrsmargin siden Ryder Cup 1981, hvor USA vandt med 9 point.